Uzivanie liekov a vit.
Dobry den,zacala som uzivat clexane v tehotenstve a uzivam aj euthirox 25,magnezium ,  a ascorutin , tehot vitaminy tak kazdy 2-3 den a vit d tak isto ,mozem ich uzivat aj nadalej  ascorutin a ostatne vyt.?mam nejako upravit stravu nieco vylucit pp.pridat? Dakujem
Dobrý deň,
ďakujeme za Vašu otázku.
Medzi liekmi Clexane a Euthyrox prebieha klinicky závažná interakcia v dôsledku ktorej môže dôjsť k zvýšeniu hladiny hormónov štítnej žľazy. V prípade nutnosti liečby sa odporúča ich monitorovanie. Ak lekár, ktorý Vám predpísal Clexane nebol informovaný o liečbe Euthyroxom, je potrebné ho o danej skutočnosti upovedomiť.
Vysoké dávky vitamínu C môžu znížiť účinok lieku Clexane. Vzhľadom k tomu, že je prítomný v Ascorutine, v tehotenských vitamínoch a určité množstvo sa prijíma aj stravou, je potrebné kontrolovať celkový denný príjem. V prípade, že by presahoval cca 500 mg vitamínu C denne, o ďalšom postupe sa poraďte s ošetrujúcim lekárom.
Najmä počas tehotenstva je dôležitá zdravá a vyvážená strava, ktorá má zabezpečiť telu všetky živiny potrebné na udržanie dobrého zdravia a optimálnej fyzickej a psychickej aktivity. Základné vitamíny a minerály potrebné pre Vás aj dieťa sú okrem stravy obsiahnuté aj v komplexných výživových doplnkoch pre tehotné. V prípade, že sa nevyskytnú ďalšie komplikácie, užívanie iných výživových doplnkov nie je potrebné.
Prajem pekný zvyšok dňa.
S pozdravom
PharmDr. Veronika Kiabová